﻿ၥ ယီဟၫ့ 1 John 1

1 That which was from the beginning, that which we have heard, that which we have seen with our eyes, that which we saw, and our hands touched, concerning the Word of life
1 ဆၧလၧအအီၪဝ့ၫ လၧအခၪ့ထံၭ လၧအၥၫ့ လၧပနါဂၧၫ့ဘၪယူၭ ပဝ့ၫ, လၧပဒၪဘၪ လၧပမ့ၬၥၪ, လၧပယိ ပဝ့ၫ, ဒဲလၧပဖီၪ့ဘၪ လၧပစူၪ ဘၪဆဲၫ့ လၧဆၧမၧၫ့အလူ,

2 (and the life was revealed, and we have seen, and testify, and declare to you the life, the eternal life, which was with the Father, and was revealed to us);
2 (တၭ ဆၧမၧၫ့နီၪ ဖျီၪထၪ့ယူၭ ဒဲဆၧမၧၫ့ အဆိၩအကၠၪ လၧအအီၪဝ့ၫ လၧဖါ အၥိၭ, ဒဲဖျီၪထၪ့ဝ့ၫ လၧပၧၩနီၪ ပဒၪဘၪယူၭတၭ, ပထိးပၥၭတၭ, ပလီၩဘၪ နၥံၪ လီၫ.)

3 that which we have seen and heard we declare to you, that you also may have fellowship with us. Yes, and our fellowship is with the Father, and with his Son, Jesus Christ.
3 ဆၧလၧပဒၪဘၪယူၭ, ဒဲပနါဂၧၫ့ဘၪယူၭနီၪ, ပလီၩဘၪ နၥံၪ, ဘဲၫၥိၭ နၥံၪ မိဖံၭၥိၭလိၬ နၥံၪအၥၭ လၧပၥိၭလီၫ. ပဝ့ၫဒၪယီၩ ပဖံၭၥိၭလိၬပၥၭ လၧဖါ ဒဲအဖိၪခွၫ ယ့ၫၡူၬဎရံၬနီၪလီၫ.

4 And we write these things to you, that our joy may be fulfilled.
4 ဆၧယီၩလဖၪ ပကွ့ၭန့ နၥံၪ ဘဲၫၥိၭ နၥံၪ အဆၧၥၭထိၬ မိလၧၫ့ထၪ့ဎွ့ၩထၪ့ဝ့ၫလီၫ.

5 This is the message which we have heard from him and announce to you, that God is light, and in him is no darkness at all.
5 တၭ ဆၧလီၩလၩ့လၬလၩ့ လၧပနါဂၧၫ့ဘၪယူၭ လၧအဝ့ၫနီၪ, ပလီၩဘၪထဲၩ့ နၥံၪ မွဲ အယီၩ, ယွၩမွဲ ဆၧဖၩ့ တၭ, ဆၧခံၭ အီၪလၧအဖၧၩ့ နးဆံၭအ့ၬ.

6 If we say that we have fellowship with him and walk in the darkness, we lie, and don’t tell the truth.
6 ပ အ့ၪစံၭ လၧပဖံၭၥိၭလိၬပၥၭ လၧအဝ့ၫနီၪတၭ, လ့ၩဆၧ လၧဆၧခံၭကျၩနီၪ, မွဲပချဲၩ့ဘျံၭချဲၩ့ဘျၪဆၧတၭ, ပလမၩဘၪ ဆၧအမွဲအတီၩလီၫ.

7 But if we walk in the light, as he is in the light, we have fellowship with one another, and the blood of Jesus Christ, his Son, cleanses us from all sin.
7 ပ အ့ၪလ့ၩဆၧ လၧဆၧဖၩ့ အကျၩ, ဘဲၫအဝ့ၫလဂၩ အီၪဝ့ၫ လၧဆၧဖၩ့အကျၩ အၥိၭနီၪ, ပဖံၭၥိၭလိၬပၥၭ ဆုၬဆုၬတၭ, မွဲအဖိၪခွၫ ယ့ၫၡူၬဎရံၬ အၥွံၪနီၪ ၥူၫဝၭဆံၫ့ခွံၬပၧၩ လၧပဆၧဒဲၩဘၭ ထီးအလူၬလီၫ.

8 If we say that we have no sin, we deceive ourselves, and the truth is not in us.
8 ထီးပ အ့ၪစံၭ လၧပဆၧဒဲၩဘၭ လအီၪဘၪတၭ, မွဲပအၪ့လီၫလၩ့ပၥၭ, ဒဲဆၧမွဲဆၧတီၩ အီၪလၧပဖၧၩ့ အ့ၬ.

9 If we confess our sins, he is faithful and righteous to forgive us the sins, and to cleanse us from all unrighteousness.
9 ပ အ့ၪလီၩလၩ့ ပဆၧဒဲၩဘၭနီၪ, အဝ့ၫဒၪအလူ တီၩဝ့ၫ ဘဲၫၥိၭ အမိမၩဖီၩ့မၩဖျ့ၭ ပဆၧဒဲၩဘၭ, ဒဲၥူၫဝၭဆံၫ့ခွံၬပၧၩ လၧကယဲ ဆၧအၧၩ့ဆၧၥၫ့ ထီးအလူၬ လီၫ.

10 If we say that we haven’t sinned, we make him a liar, and his word is not in us.
10 ပ အ့ၪစံၭ လၧပလမၩဘၪ ဆၧဒဲၩဘၭတၭ, မွဲပအီၪက့ၪ အဝ့ၫနီၪ လၧၦချဲၩ့ဘျံၭချဲၩ့ဘျၪဆၧတၭ, အလူအထၫ အီၪလၧပဖၧၩ့အ့ၬ.

ၥ ယီဟၫ့ 1 John 2

1 My little children, I write these things to you so that you may not sin. If anyone sins, we have a Counselor with the Father, Jesus Christ, the righteous.
1 ယဖိၪဒံၩဖိၪၥၪၥံၪဧ့, ဆၧလဖၪယီၩ ယကွ့ၭန့ နၥံၪ ဘဲၫၥိၭ နၥံၪ ထီးမၩ ဆၧဒဲၩဘၭ လဂ့ၩတၭ, ၦအ့ၪမၩယူၭ ဆၧဒဲၩဘၭ လဂၩဂၩနီၪ, ၦအၪ့ယၫဆၧ နံၫခီၫလဂၩ ချဲၩ့ဆၧ လၧပဂး လၧဖါအအီၪနီၪ, အီၪဝ့ၫ လဂၩတၭ, အဝ့ၫဒၪနီၪမွဲ ဆၧတီၩဆၧလီၩ့ ယ့ၫၡူၬဎရံၬနီၪလီၫ.

2 And he is the atoning sacrifice for our sins, and not for ours only, but also for the whole world.
2 အဝ့ၫဒၪမွဲ ပဆၧဒဲၩဘၭ ဖီၩ့ဖျ့ၭအလး တၭ, မွဲန့ၫ ပဆၧဒဲၩဘၭ လကၭလၧၩ့, မွဲဂၪ့ခိၪဖိၪ ထီးအလူၬ အဆၧဒဲၩဘၭ အဂးဆ့လီၫ.

3 This is how we know that we know him: if we keep his commandments.
3 တၭ ပ အ့ၪထီးန့ဖံၭထၬ အဆၧမၪလူၬလဖၪနီၪ, ပၥ့ၪယၫ လၧပၥ့ၪယၫ အဝ့ၫဒၪ လၧဆၧနီၪ အကၠီၩ့လီၫ.

4 One who says, “I know him,” and doesn’t keep his commandments, is a liar, and the truth isn’t in him.
4 ၦလၧအစံၭဝ့ၫ, ယၥ့ၪယၫ အဝ့ၫနီၪတၭ, လထီးန့ဘၪ ဆၧမၪလူၬနီၪ, မွဲၦလၧအချဲၩ့ဘျံၭချဲၩ့ဘျၪဆၧတၭ, ဆၧမွဲဆၧတီၩ အီၪလၧအဖၧၩ့အ့ၬ.

5 But whoever keeps his word, God’s love has most certainly been perfected in him. This is how we know that we are in him:
5 အ့ၪမွဲ ထီးဒၪ ၦလၧအထီးန့ အလူအထၫ လဂၩဂၩနီၪ, ယွၩအဆၧအဲၪဆၧကွံၩ လၧၫ့ထၪ့ဎွ့ၩထၪ့ယူၭ လၧအဖၧၩ့ လၩ့ထံးလၩ့ဆ့ၭယူၭ တၭ, ပၥ့ၪယၫ လၧပအီၪလၧအဖၧၩ့ လၧဆၧနီၪ အကၠီၩ့ လီၫ.

6 he who says he remains in him ought himself also to walk just like he walked.
6 ၦလၧအစံၭ အအီၪဂုးခၧၫ့ လၧအဖၧၩ့နီၪ, ဘဲၫ အဝ့ၫဒၪ လ့ၩဆၧ အၥိၭ ကြၨၭလ့ၩဝ့ၫ ဘဲၫနီၪအၥိၭဆ့ လီၫ.

7 Brothers, I write no new commandment to you, but an old commandment which you had from the beginning. The old commandment is the word which you heard from the beginning.
7 ၦၥၭဘီၩ့ၥံၪဧ့, ယလကွ့ၭန့ဘၪ နၥံၪ လၧဆၧမၪလူၬအၥၫ့, အ့ၪမွဲ ဆၧမၪလူၬအလးလံၩ လၧအအီၪ လၧနၥံၪ လၧဖျိၩ့လံၩလံၩနီၪလီၫ. ဆၧမၪလူၬအလးလံၩ နီၪ, မွဲဆၧအလူအထၫ လၧနၥံၪ နါဂၧၫ့ယူၭ လၧဖျိၩ့လံၩလံၩလီၫ.

8 Again, I write a new commandment to you, which is true in him and in you; because the darkness is passing away, and the true light already shines.
8 မၩဒီၭလဖၧၫ့ ယကွ့ၭန့နၥံၪ လၧဆၧမၪလူၬအၥၫ့, လၧအမွဲအတီၩ လၧအဝ့ၫဒၪနီၪ အဖၧၩ့, ဒဲလၧနၥံၪ အဖၧၩ့လီၫ. အဂဲးဘဲၫယီၩ ဆၧခံၭနီၪ ဒံၩခွံၬယူၭဝ့ၫယူၭတၭ, ဆၧအဖၩ့ လၩ့ထံးလၩ့ဆ့ၭနီၪ ဖၩ့ထၪ့ဝ့ၫ လီၫ.

9 He who says he is in the light and hates his brother, is in the darkness even until now.
9 ၦလၧအစံၭ အအီၪ လၧဆၧဖၩ့အကျၩ, ဒဲမ့ၬလဲၩ အထၧၫ့ဖုဝဲနီၪ, မွဲအအီၪဒံၭ လၧဆၧခံၭကျၩ ခီးဘိၩ့နဲၪ့ယီၩ လီၫ.

10 He who loves his brother remains in the light, and there is no occasion for stumbling in him.
10 ၦလၧအအဲၪ ထၧၫ့ဖုဝဲနီၪ, အီၪဂုးခၧၫ့ လၧဆၧဖၩ့ အကျၩတၭ, ဆၧလၩ့ထံၩဖါ အလးအီၪလၧအဖၧၩ့အ့ၬ.

11 But he who hates his brother is in the darkness, and walks in the darkness, and doesn’t know where he is going, because the darkness has blinded his eyes.
11 အ့ၪမွဲ ၦလၧအမ့ၬလဲၩ အထၧၩ့ဖုဝဲနီၪ အီၪလၧဆၧခံၭကျၩတၭ, လ့ၩဆၧ လၧဆၧခံၭကျၩ နီၪ, မွဲ အလ့ၩဆၧ ခီၫခီၫလဲၪတၭ, လၥ့ၪယၫဘၪ, အဂဲးဘဲၫယီၩ ဆၧခံၭ မၩဘံၭယူၭ အမ့ၬၥၪလီၫ.

12 I write to you, little children, because your sins are forgiven you for his name’s sake.
12 ဖိၪဒံၩဖိၪၥၪၥံၪဧ့, မွဲနၥံၪ အဆၧဒဲၩဘၭ ဖီၩ့ဖျ့ၭယူၭ လၧအဝ့ၫဒၪ အမံၩ့ အကၠီၩ့တၭ, ယကွ့ၭန့နၥံၪလီၫ.

13 I write to you, fathers, because you know him who is from the beginning. I write to you, young men, because you have overcome the evil one. I write to you, little children, because you know the Father.
13 ဖါၥံၪဧ့, မွဲနၥံၪ ၥ့ၪယၫ အဝ့ၫနီၪ လၧအထံၭ လၧအၥၫ့ လံၩလံၩ အကၠီၩ့ တၭ, ယကွ့ၭန့ နၥံၪလီၫ. ဖိၪၥၪခွၫၥံၪဧ့, မွဲနၥံၪ မၩနၧၩ့မၩစၪ ၦအအၧၩ့လဂၩနီၪ အကၠီၩ့, ယကွ့ၭန့ နၥံၪလီၫ. ဖိၪဒံၩဖိၪၥၪၥံၪဧ့, မွဲနၥံၪ ၥ့ၪယၫ ဖါတၭ, ယကွ့ၭန့ယူၭ နၥံၪလီၫ.

14 I have written to you, fathers, because you know him who is from the beginning. I have written to you, young men, because you are strong, and the word of God remains in you, and you have overcome the evil one.
14 ဖါၥံၪဧ့ မွဲနၥံၪ ၥ့ၪယၫ အဝ့ၫနီၪ လၧထံၭ လၧၥၫ့လံၩလံၩ အကၠီၩ့နီၪ, ယကွ့ၭန့ယူၭ နၥံၪယူၭ. ဖိၪၥၪခွၫၥံၪဧ့, မွဲနၥံၪ အီၪဆီၪ့အီၪချဲၫ့, ဒဲယွၩအလူအထၫ အီၪဂုးခၧၫ့ လၧနၥံၪ အဖၧၩ့, ဒဲ နၥံၪ မၩနၧၩ့မၩစၪယူၭ ၦအၧၩ့လဂၩနီၪ အကၠီၩ့, ယကွ့ၭန့ယူၭ နၥံၪယူၭ.

15 Don’t love the world, neither the things that are in the world. If anyone loves the world, the Father’s love isn’t in him.
15 ဂၪ့ခိၪ ဒဲဆၧအီၪလၧဂၪ့ခိၪချိၫ့နီၪ ထီးအဲၪ လဂ့ၩ, ၦလဂၩဂၩ အ့ၪအဲၪ ဂၪ့ခိၪနီၪ, ဖါအဆၧအဲၪ အီၪလၧအဖၧၩ့အ့ၬ.

16 For all that is in the world, the lust of the flesh, the lust of the eyes, and the pride of life, isn’t the Father’s, but is the world’s.
16 အဂဲးဘဲၫယီၩ ကယဲ ဆၧအီၪ လၧဂၪ့ခိၪချိၫ့, ပဖံၭပယၪ အဆၧၥၭကွံၩ, ဒဲပမ့ၬၥၪ အဆၧၥၭကွံၩ, ဒဲအယီၩလကၠၪ အဆၧထၪ့ထီၫနီၪ လဘၪဆဲၫ့ဘၪ လၧဖါ, အ့ၪမွဲ အဘၪဆဲၫ့ လၧဂၪ့ခိၪလီၫ.

17 The world is passing away with its lusts, but he who does God’s will remains forever.
17 တၭ ဂၪ့ခိၪ ဒဲဂၪ့ခိၪ အဆၧၥၭကွံၩနီၪ, မိဒံၩခွံၬဝ့ၫ, အ့ၪမွဲ ၦမၩ ထီးဒၪ ယွၩအၥၭနီၪ မိအီၪဂုးခၧၫ့ အဆိၩဆိၩအကၠၪကၠၪလီၫ.

18 Little children, these are the end times, and as you heard that the Antichrist is coming, even now many antichrists have arisen. By this we know that it is the final hour.
18 ဖိၪဒံၩဖိၪၥၪၥံၪဧ့, အထီယီၩ မွဲအထီ လၧခဲၫ့ထုၬ တၭ, ဘဲၫနၥံၪ နါဂၧၫ့ လၧၦထၫ့ဒုၪဒၩဎရံၬ မိအီၪထၪ့ အၥိၭနီၪ, ဘိၩ့နဲၪ့ယီၩ ၦလၧအထၫ့ဒုၪဒၩ ဎရံၬလဖၪ အီၪဝ့ၫ အၪဂၩလီၫ. မၩအၥၭဘဲၫနီၪတၭ, ပၥ့ၪယၫမွဲ အထီ လၧခဲၫ့ထုၬ ဘၪဝ့ၫလီၫ.

19 They went out from us, but they didn’t belong to us; for if they had belonged to us, they would have continued with us. But they left, that they might be revealed that none of them belong to us.
19 အဝ့ၫၥံၪနီၪ စဲၪ့ထၪ့ခွံၬဝ့ၫ လၧပကျၩ လါနၫ့ဘိၩ, မွဲအဘၪဆဲၫ့ လၧပၧၩအ့ၬ. အဂဲးဘဲၫယီၩ အ့ၪဘၪဆဲၫ့ လၧပၧၩတၭ, မွဲအမိအီၪဂုးခၧၫ့ဝ့ၫ လၧပၥိၭ လီၫ. မွဲလါနၫ့ဘိၩ, အဝ့ၫၥံၪ စဲၪ့ထၪ့ဝ့ၫ ဘဲၫၥိၭ ဆၧမိဖျီၪထၪ့ လၧၦကိၭဂၩဒ့ၭ ဘၪဆဲၫ့ လၧပၧၩအ့ၬ.

20 You have an anointing from the Holy One, and you all have knowledge.
20 အ့ၪမွဲ နၥံၪဝ့ၫဒၪယီၩ, နၥံၪ ဒိၭဂုၪနၥံၪအၥၭ လၧၦဆံၫ့ဎံၪ လဂၩနီၪ, နၥံၪ ၥ့ၪယၫ ဆၧထီးအလူၬ လီၫ.

21 I have not written to you because you don’t know the truth, but because you know it, and because no lie is of the truth.
21 နၥံၪ လၥ့ၪယၫဘၪ ဆၧမွဲဆၧတီၩ အကၠီၩ့နီၪ, ယကွ့ၭန့ယူၭ နၥံၪ လမွဲဘၪ, အ့ၪမွဲ နၥံၪ ၥ့ၪယၫဝ့ၫ, ဒဲနၥံၪ ၥ့ၪယၫ လၧဆၧချဲၩ့ဘျံၭချဲၩ့ဘျၪ ဘၪဆဲၫ့ လၧဆၧမွဲဆၧတီၩ နးထံၪအ့ၬ.

22 Who is the liar but he who denies that Jesus is the Christ? This is the Antichrist, he who denies the Father and the Son.
22 အ့ၪလမွဲဘၪ ၦလၧအမီၪ့ဘံၭဝ့ၫ လၧယ့ၫၡူၬ မွဲဎရံၬနီၪ, ၦလၧအချဲၩ့ဘျံၭချဲၩ့ဘျၪ မွဲပလၫလဂၩလဲၪ. ၦလၧအမီၪ့ဘံၭ ဖါ ဒဲဖိၪခွၫနီၪ, မွဲၦလၧအထၫ့ဒုၪဒၩ ဎရံၬလီၫ.

23 Whoever denies the Son, the same doesn’t have the Father. He who confesses the Son has the Father also.
23 ၦလဂၩလါလါ လၧအမီၪ့ဘံၭ ဖိၪခွၫနီၪ, အီၪလၧဖါအ့ၬ. အ့ၪမွဲ ၦလၧအအုၩ့လၩ့ ဖိၪခွၫနီၪ, မွဲအအီၪဝ့ၫ လၧဖါဆ့လီၫ.

24 Therefore, as for you, let that remain in you which you heard from the beginning. If that which you heard from the beginning remains in you, you also will remain in the Son, and in the Father.
24 မၩအၥၭဘဲၫနီၪတၭ, ဆၧလၧနၥံၪ နါဂၧၫ့ လၧအၥၫ့နီၪ, မွဲအအီၪဂုးခၧၫ့ လၧနၥံၪ အဖၧၩ့ ဆံၭ. ဆၧလၧနၥံၪ နါဂၧၫ့ လၧအၥၫ့နီၪ, အ့ၪအီၪဂုးခၧၫ့ လၧနၥံၪ အဖၧၩ့ တၭ, နၥံၪ မိအီၪဂုးခၧၫ့ လၧဖိၪခွၫ ဒဲလၧဖါ အဖၧၩ့ဆ့ လီၫ.

25 This is the promise which he promised us, the eternal life.
25 တၭ ဆၧယီၩ မွဲအစံၭဝဲၩ လၧအနၫ့ဆါဒၪဝ့ၫ လီၩဘၪဝဲၩပၧၩနီၪ, မွဲဆၧမၧၫ့ အဆိၩအကၠၪ လီၫ.

26 These things I have written to you concerning those who would lead you astray.
26 ဆၧယီၩလဖၪ ယကွ့ၭန့ နၥံၪ လၧၦအၪ့လီၫန့ နၥံၪ အဂဲးအကၠီၪ့လဖၪလီၫ.

27 As for you, the anointing which you received from him remains in you, and you don’t need for anyone to teach you. But as his anointing teaches you concerning all things, and is true, and is no lie, and even as it taught you, you will remain in him.
27 မွဲလါနၫ့ဘိၩ ဆၧဂုၪ လၧနၥံၪဒိၭန့ဘၪဝ့ၫနီၪ အီၪလၧနၥံၪအဖၧၩ့တၭ, ၦလဂၩဂၩ ၥီၪ့ထဲၩ့ၥၫ့ထဲၩ့ နၥံၪ အလးအီၪအ့ၬ. အ့ၪမွဲ ဘဲၫဆၧဂုၪနီၪ ၥီၪ့ထဲၩ့ၥၫ့ထဲၩ့ နၥံၪ လၧဆၧထီးအလူၬ အဂဲးအကၠီၪ့ အၥိၭတၭ, မွဲအတီၩ လမွဲဘၪ ဆၧအဘျံၭအဘျၪနီၪ, ဘဲၫအၥီၪ့ထဲၩ့ၥၫ့ထဲၩ့ နၥံၪ အၥိၭနီၪ အီၪဂုးခၧၫ့ နၥံၪဝ့ၫ လၧအဖၧၩ့ဆံၭ.

28 Now, little children, remain in him, that when he appears, we may have boldness, and not be ashamed before him at his coming.
28 တၭ ဘိၩ့နဲၪ့ယီၩ, ဖိၪဒံၩဖိၪၥၪၥံၪဧ့, ထီးအဝ့ၫဒၪ အ့ၪဖျီၪထၪ့တၭ, ဘဲၫၥိၭ ပမိအီၪက့ၪ ပၥၭဒူၩ, ထီးအဂဲၫဝ့ၫတၭ ပမ့ၬထီးမဲဘၪ လၧအမ့ၬယၫ လဂ့ၩတၭ, အီၪဂုးခၧၫ့ လၧအဖၧၩ့ဆံၭ.

29 If you know that he is righteous, you know that everyone who practices righteousness is born of him.
29 နၥံၪ အ့ၪၥ့ၪယၫ လၧအဝ့ၫဒၪ မွဲဆၧတီၩဆၧလီၩ့တၭ, နၥံၪ ၥ့ၪယၫ လၧကယဲ ၦလၧအမၩ ဆၧတီၩဆၧလီၩ့ လဂၩလါလါနီၪ, မွဲ အဘၪ ဆၧထၪ့ဖိၪဝ့ၫ လၧအဝ့ၫနီၪလီၫ.

ၥ ယီဟၫ့ 1 John 3

1 Behold, how great a love the Father has bestowed on us, that we should be called children of God! For this cause the world doesn’t know us, because it didn’t know him.
1 ဘဲၫၥိၭ ဆၧမိကိၭပၧၩ လၧယွၩအဖိၪနီၪ, ဖါ ဖ့ၪလၫ့ယူၭပၧၩ လၧဆၧအဲၪဆၧကွံၩ ဆံၭအၪလဲၪ နီၪ, ယိဆီၫ့မီၪ့ခွါဆံၭ. မၩအၥၭဘဲၫနီၪတၭ; ဂၪ့ခိၪဖိၪ လၥ့ၪယၫဘၪပၧၩတၭ, အဂဲးဘဲၫယီၩ မွဲအၥ့ၪယၫ အဝ့ၫနီၪ ဆ့ အ့ၬ.

2 Beloved, now we are children of God, and it is not yet revealed what we will be. But we know that, when he is revealed, we will be like him; for we will see him just as he is.
2 ၦၥၭဘီၩ့ၥံၪဧ့, ဘိၩ့နဲၪ့ယီၩ ပမွဲ ယွၩအဖိၪ တၭ, ပမိကဲၪထၪ့ ၦဘဲၫၥ့ၪလဲၪ ဘဲၫၥ့ၪလဲၪနီၪ. ဖျီၪထၪ့ဒံၭအ့ၬ. မွဲလါနၫ့ဘိၩ, ထီးအဝ့ၫလဂၩနီၪ အ့ၪဖျီၪထၪ့ခိၬတၭ, ပမိလၩ့ဂၬ အဝ့ၫဒၪ, ပၥ့ၪယၫ လီၫ. အဂဲးဘဲၫယီၩ ဘဲၫအဝ့ၫဒၪ အီၪဝ့ၫ အၥိၭနီၪ, ပမိဒၪဘၪ ပဝ့ၫလီၫ.

3 Everyone who has this hope set on him purifies himself, even as he is pure.
3 တၭ ကယဲ ၦလၧအအီၪ လၧဆၧယိလါယီၩ အဖၧၩ့ လဂၩလါလါနီၪ, မွဲအမၩဆံၫ့ဎံၪ အနၫ့ဆါ ဘဲၫအဝ့ၫဒၪနီၪ ဆံၫ့ဎံၪဝ့ၫ အၥိၭနီၪလီၫ.

4 Everyone who sins also commits lawlessness. Sin is lawlessness.
4 ကယဲ ၦလၧအမၩ ဆၧဒဲၩဘၭ လဂၩလါလါနီၪ, မွဲအလၨၪခၫ့ဖၬ ဆၧမၪလူၬတၭ, ဆၧဒဲၩဘၭနီၪမွဲ ဆၧလၨၪခၫ့ဖၬ ဆၧမၪလူၬလီၫ.

5 You know that he was revealed to take away our sins, and in him is no sin.
5 တၭ နၥံၪ ၥ့ၪယၫ လၧအဝ့ၫဒၪလဂၩ အီၪဖျီၪဝ့ၫ, ဘဲၫၥိၭ အမိမၩဖီၩ့မၩဖျ့ၭ ပဆၧဒဲၩဘၭတၭ, ဆၧဒဲၩဘၭ အီၪလၧအဝ့ၫဒၪ အဖၧၩ့ အ့ၬ.

6 Whoever remains in him doesn’t sin. Whoever sins hasn’t seen him, neither knows him.
6 ကယဲ ၦအီၪဂုးခၧၫ့ဝ့ၫ လၧအဖၧၩ့ လဂၩလါလါ နီၪ, မၩ ဆၧဒဲၩဘၭ အ့ၬ. ကယဲ ၦလၧအမၩ ဆၧဒဲၩဘၭ လဂၩလါလါနီၪ, ဒၪဘၪ အဝ့ၫနီၪအ့ၬ. ၥ့ၪယၫဘၪဝ့ၫ အ့ၬ.

7 Little children, let no one lead you astray. He who does righteousness is righteous, even as he is righteous.
7 ဖိၪဒံၩဖိၪၥၪၥံၪဧ့, ထီးဒုၭအၪ့လီၫ နၥံၪအၥၭ လၧၦနးဂၩ လဂ့ၩ, ၦလၧအမၩ ဆၧတီၩဆၧလီၩ့နီၪ, မွဲအတီၩအလီၩ့, ဘဲၫအဝ့ၫဒၪလဂၩ တီၩဝ့ၫလီၩ့ဝ့ၫ အၥိၭနီၪလီၫ.

8 He who sins is of the devil, for the devil has been sinning from the beginning. To this end the Son of God was revealed, that he might destroy the works of the devil.
8 ၦလၧအမၩ ဆၧဒဲၩဘၭနီၪ ဘၪဆဲၫ့ လၧမုၪခီၩလဲးလီၫ. အဂဲးဘဲၫယီၩ လၧဖျိၩ့ လၧအၥၫ့လံၩလံၩနီၪ မုၪခီၩလဲး မၩ ဆၧဒဲၩဘၭလီၫ. တၭ ယွၩ အဖိၪခွၫ ဆၧအီၪဖျီၪဝ့ၫ လၧဆၧယီၩ အဂး, ဘဲၫၥိၭ အမိမၩဂၭဂီၩ့ခွံၬ မုၪခီၩလဲး အဆၧမၩ လီၫ.

9 Whoever is born of God doesn’t commit sin, because his seed remains in him; and he can’t sin, because he is born of God.
9 ကယဲ ၦဘၪ ဆၧထၪ့ဖိၪဝ့ၫ လၧယွၩ လဂၩလါလါနီၪ, မၩ ဆၧဒဲၩဘၭအ့ၬ. အဂဲးဘဲၫယီၩ ယွၩအချံၫအၥၪ အီၪလၧအဖၧၩ့ တၭ, မွဲအဘၪ ဆၧထၪ့ဖိၪဝ့ၫ လၧယွၩ အကၠီၩ့တၭ, မၩ ဆၧဒဲၩဘၭ ၥ့ၪအ့ၬ.

10 In this the children of God are revealed, and the children of the devil. Whoever doesn’t do righteousness is not of God, neither is he who doesn’t love his brother.
10 လၧဆၧယီၩ အကၠီၩ့တၭ, ယွၩအဖိၪၥံၪ, ဒဲမုၪခီၩလဲး အဖိၪၥံၪ အီၪဖျီၪဝ့ၫလီၫ. ကယဲ ၦလၧအလမၩဘၪ ဆၧတီၩဆၧလီၩ့တၭ, ဒဲၦလၧအလအဲၪဘၪ အထၧၫ့ဖုဝဲ လဂၩလါလါနီၪ ဘၪဆဲၫ့ လၧယွၩအ့ၬ.

11 For this is the message which you heard from the beginning, that we should love one another;
11 အဂဲးဘဲၫယီၩ ဆၧလီၩလၩ့လၬလၩ့ လၧပနါဂၧၫ့ လၧဖျိၩ့ လၧအၥၫ့လံၩလံၩနီၪ မွဲ အယီၩ, ဘဲၫၥိၭ ပမိအဲၪလိၬပၥၭ ဆုၬဆုၬနီၪလီၫ.

12 unlike Cain, who was of the evil one, and killed his brother. Why did he kill him? Because his works were evil, and his brother’s righteous.
12 မွဲဘဲၫ စကံၫ့ လၧအဘၪဆဲၫ့ လၧၦအၧၩ့ လဂၩတၭ, မၩၥံၫ အဖု အၥိၭနီၪ, မွဲအ့ၬ. တၭ မၩၥံၫ အဝ့ၫနီၪ, မွဲအဂဲး ဘဲၫၥ့ၪလဲၪ. အဂဲးဘဲၫယီၩ အဆၧမၩဒၪဝ့ၫ မွဲအအၧၩ့တၭ, အဖုဝ့ၫဒၪနီၪ မွဲအတီၩ လီၫ.

13 Don’t be surprised, my brothers, if the world hates you.
13 ဖုၥံၪဝဲၥံၪဧ့, ဂၪ့ခိၪဖိၪ အ့ၪမ့ၬလဲၩ နၥံၪတၭ, ထီး ထီၫမံၫထီၫမၪ လဂ့ၩ.

14 We know that we have passed out of death into life, because we love the brothers. He who doesn’t love his brother remains in death.
14 ပၥ့ၪယၫ လၧပခၫ့ဂၬယူၭ ဆၧၥံၫထီၩ့ယူၭ လၧဆၧမၧၫ့ အဖၧၩ့ယူၭ; အဂဲးဘဲၫယီၩ ပအဲၪပကွံၩ ထၧၫ့ဖုဝဲ နီၪလီၫ. ၦလၧအလအဲၪဘၪ အထၧၫ့ဖုဝဲနီၪ အီၪဂုးခၧၫ့ လၧဆၧၥံၫ အဖၧၩ့လီၫ.

15 Whoever hates his brother is a murderer, and you know that no murderer has eternal life remaining in him.
15 ကယဲ ၦလၧအၥၭဂဲၫ့ အထၧၫ့ဖုဝဲ လဂၩလါလါနီၪ, မွဲၦမၩၥံၫၦၡၩ လီၫ. တၭ နၥံၪ ၥ့ၪယၫ လၧၦလၧအမၩၥံၫ ၦၡၩနီၪ, ၥၭမၧၫ့ အဆိၩအကၠၪ အီၪလၧအဖၧၩ့ နးဂၩအ့ၬ.

16 By this we know love, because he laid down his life for us. And we ought to lay down our lives for the brothers.
16 အဝ့ၫဒၪ အီၪက့ၪလၩ့အၥၭ လၧပဂးတၭ, လၧဆၧနီၪလမံၩ့ အကၠီၩ့ ပၥ့ၪယၫ အဆၧအဲၪဆၧကွံၩ လီၫ. တၭ ပဝ့ၫဒၪယီၩ ဂ့ၩ ပအီၪက့ၪလၩ့ပၥၭ လၧထၧၫ့ဖုဝဲလဖၪ အဂးနီၪဆ့လီၫ.

17 But whoever has the world’s goods, and sees his brother in need, and closes his heart of compassion against him, how does the love of God remain in him?
17 ၦလၧအအၪ့ကုၭအီၩဎွ့ၩတၭ, ဒၪဘၪ အထၧၫ့ဖုဝဲ န့ ဆၧအလးအီၪ, လယၫ့ၥၭဘၪဝ့ၫ လဂၩဂၩ နီၪ, မွဲယွၩအဆၧအဲၪဆၧကွံၩ အီၪဝ့ၫ လၧအဖၧၩ့ ဘဲၫၥ့ၪလဲၪ.

18 My little children, let’s not love in word only, neither with the tongue only, but in deed and truth.
18 ဖိၪဒံၩဖိၪၥၪၥံၪဧ့, လၧဆၧချဲၩ့ မွဲဂ့ၩ, လၧဖျ့ၩအဖၧၩ့ မွဲဂ့ၩ, ထီးအဲၪဆၧ လဂ့ၩ, အ့ၪမွဲ လၧဆၧမၩ, ဒဲဆၧမွဲဆၧတီၩ အဖၧၩ့နီၪဆံၭ.

19 And by this we know that we are of the truth, and persuade our hearts before him,
19 ဆၧၥုၪ့ဒူၩၥၭဒူၩ လၧယွၩ အမ့ၬယၫ. ပၥ့ၪယၫ လၧပဘၪဆဲၫ့ လၧဆၧမွဲဆၧတီၩ လၧဆၧနီၪ အကၠီၩ့တၭ, ပၥုၪ့မိဂုး ပၥၭမိခၧၫ့ လၧအမ့ၬယၫလီၫ.

20 because if our heart condemns us, God is greater than our heart, and knows all things.
20 အဂဲးဘဲၫယီၩ ပၥၭ အ့ၪအီၪက့ၪ ဆၧမၪ လၧပလီၩ့တၭ, ယွၩ ဒိၪနဲၪ့ပၥၭတၭ, ၥ့ၪယၫ ဆၧထီးအလူၬလီၫ.

21 Beloved, if our hearts don’t condemn us, we have boldness toward God;
21 ၦၥၭဘီၩ့ၥံၪဧ့, ပၥၭ အ့ၪလအီၪက့ၪဘၪ ဆၧမၪ လၧပလီၩ့ တၭ, ပမိအီၪလၧပၥၭဒူၩ လၧယွၩ အမ့ၬယၫလီၫ.

22 and whatever we ask, we receive from him, because we keep his commandments and do the things that are pleasing in his sight.
22 ပ အ့ၪအၪ့ကံၩ့ ဆၧလမံၩ့မံၩ့ တၭ, ပန့ ဆၧနီၪလီၫ. အဂဲးဘဲၫယီၩ ပထီးန့ ဖံၬထၬ အဆၧမၪလူၬတၭ, ပမၩ ထီးဒၪဘၪအၥၭလီၫ.

23 This is his commandment, that we should believe in the name of his Son, Jesus Christ, and love one another, even as he commanded.
23 တၭ အဆၧမၪလူၬ မွဲ အယီၩ ဘဲၫၥိၭ အမိနဲၩထဲၩ့ အဖိၪခွၫ ယ့ၫၡူၬဎရံၬ အမံၩ့, ဒဲအဲၪလိၬကွံၩလိၬပၥၭ; ဘဲၫ အမၪလူၬပၧၩ အၥိၭနီၪလီၫ.

24 He who keeps his commandments remains in him, and he in him. By this we know that he remains in us, by the Spirit which he gave us.
24 တၭ ၦလၧအထီးန့ဖံၬထၬ အဆၧမၪလူၬလဖၪမွဲ အအီၪဂုးခၧၫ့ လၧအဖၧၩ့ တၭ, အဝ့ၫဒၪ အီၪဂုးခၧၫ့ဝ့ၫ လၧအဖၧၩ့ဆ့လီၫ. မွဲလၧၥၭမု လၧအဖ့ၪလၫ့ပၧၩ အကၠီၩ့ နီၪ, ပၥ့ၪယၫ လၧအအီၪဂုးခၧၫ့ဝ့ၫ လၧပဖၧၩ့လီၫ.

ၥ ယီဟၫ့ 1 John 4

1 Beloved, don’t believe every spirit, but test the spirits, whether they are of God, because many false prophets have gone out into the world.
1 ၦၥၭဘီၩ့ၥံၪဧ့, ကယဲ ၥၭ လမံၩ့လါလါနီၪ ထီးနဲၩ လဂ့ၩ, မွဲအဘၪဆဲၫ့ လၧယွၩ လဘၪဆဲၫ့ဘၪလဲၪနီၪ, မၩယိခွါ ၥၭလဖၪနီၪ ဆံၭ. အဂဲးဘဲၫယီၩ မီၪအဘျၪ လ့ၩထၪ့ယူၭ လၧဂၪ့ခိၪချိၫ့ အၪဂၩယူၭ.

2 By this you know the Spirit of God: every spirit who confesses that Jesus Christ has come in the flesh is of God,
2 တၭ နၥံၪ မိၥ့ၪယၫ ယွၩအၥၭ လၧဆၧလမံၩ့ယီၩ အကၠီၩ့, ကယဲ ၥၭ လၧအအုၩ့လၩ့ ယ့ၫၡူၬဎရံၬ ဂဲၫလၩ့ လၧဆၧဖံၭဆၧယၪ အဖၧၩ့ နီၪ, မွဲအဘၪဆဲၫ့ လၧယွၩလီၫ.

3 and every spirit who doesn’t confess that Jesus Christ has come in the flesh is not of God, and this is the spirit of the Antichrist, of whom you have heard that it comes. Now it is in the world already.
3 ကယဲ ၥၭ လၧအလအုၩ့လၩ့ဘၪ ယ့ၫၡူၬနီၪ, မွဲအလဘၪဆဲၫ့ဘၪ လၧယွၩတၭ, အဝ့ၫနီၪ မွဲၦလၧအထၫ့ဒုၪဒၩ ဎရံၬ, လၧပနါဂၧၫ့ လၧအမိဂဲၫဝ့ၫတၭ, ဘိၩ့နဲၪ့ယီၩ ဒၪလ့ၬ, အီၪယူၭ လၧဂၪ့ခိၪချိၫ့ယူၭ.

4 You are of God, little children, and have overcome them; because greater is he who is in you than he who is in the world.
4 ဖိၪဒံၩဖိၪၥၪၥံၪဧ့, နၥံၪဝ့ၫဒၪယီၩ နၥံၪ ဘၪဆဲၫ့ လၧယွၩတၭ, နၥံၪ မၩနၧၩ့မၩစၪယူၭ အဝ့ၫၥံၪယူၭ. အဂဲးဘဲၫယီၩ ဆၧအီၪ လၧနၥံၪအဖၧၩ့နီၪ ဒိၪနဲၪ့ ဆၧအီၪ လၧဂၪ့ခိၪချိၫ့ဒံၭလီၫ.

5 They are of the world. Therefore they speak of the world, and the world hears them.
5 အဝ့ၫၥံၪ ဘၪဆဲၫ့ လၧဂၪ့ခိၪလီၫ. မၩအၥၭဘဲၫနီၪတၭ, မွဲအလီၩဘၪဝ့ၫ လၧဆၧဘၪဆဲၫ့ လၧဂၪ့ခိၪ တၭ, ဂၪ့ခိၪဖိၪၥံၪ ခိၭနၪ အလူလီၫ.

6 We are of God. He who knows God listens to us. He who is not of God doesn’t listen to us. By this we know the spirit of truth, and the spirit of error.
6 ပဝ့ၫဒၪယီၩ ပဘၪဆဲၫ့ လၧယွၩလီၫ. ၦလၧအၥ့ၪယၫယွၩနီၪ, ခိၭနၪ ပလူတၭ, ၦလၧအလအီၪဘၪ လၧယွၩ အဖၧၩ့နီၪ, ခိၭနၪ ပလူအ့ၬ. ပၥ့ၪယၫ ၥၭ လၧအဘၪဆဲၫ့ လၧဆၧမွဲဆၧတီၩ, ဒဲၥၭ လၧအဘၪဆဲၫ့ လၧဆၧအၪ့လံၬအၪ့လီၫ လၧဆၧနီၪ အကၠီၩ့လီၫ.

7 Beloved, let us love one another, for love is of God; and everyone who loves is born of God, and knows God.
7 ၦၥၭဘီၩ့ၥံၪဧ့, မွဲပအဲၪလိၬပၥၭ ဆုၬဆုၬ ဘီၪ. အဂဲးဘဲၫယီၩ ဆၧအဲၪဆၧကွံၩ ဂဲၫ လၧယွၩ အအီၪတၭ, ကယဲ ၦလၧအအဲၪဆၧ လဂၩလါလါနီၪ, ဘၪ ဆၧထၪ့ဖိၪဝ့ၫ လၧယွၩတၭ ၥ့ၪယၫ ယွၩလီၫ.

8 He who doesn’t love doesn’t know God, for God is love.
8 ၦလၧအလအဲၪဘၪဆၧနီၪ, ၥ့ၪယၫ ယွၩအ့ၬ. အဂဲးဘဲၫယီၩ ယွၩမွဲ ဆၧအဲၪဆၧကွံၩလီၫ.

9 By this God’s love was revealed in us, that God has sent his one and only Son into the world that we might live through him.
9 ယွၩအဆၧအဲၪဆၧကွံၩ အီၪဖျီၪထၪ့ဝ့ၫ လၧပဂး ဘဲၫယီၩ, အဖိၪခွၫ လၧအထၪ့ဖိၪဝ့ၫ လဂၩဎး ယွၩ အၪ့မၧၫ့လၩ့ဝ့ၫ လၧဂၪ့ခိၪချိၫ့, ဘဲၫၥိၭ ပမိမၧၫ့ လၧအကၠီၩ့ လီၫ.

10 In this is love, not that we loved God, but that he loved us, and sent his Son as the atoning sacrifice for our sins.
10 ဆၧအဲၪ အီၪဝ့ၫ လၧဆၧယီၩ အဖၧၩ့, လမွဲဘၪ လၧပအဲၪယွၩ အကၠီၩ့, မွဲလၧအဝ့ၫဒၪ အဲၪပၧၩတၭ, အၪ့မၧၫ့လၩ့ အဖိၪခွၫ ဘဲၫၥိၭ အမိကဲၪ ပဆၧဒဲၩဘၭဖီၩ့ဖျ့ၭအလး လီၫ.

11 Beloved, if God loved us in this way, we also ought to love one another.
11 ၦၥၭဘီၩ့ၥံၪဧ့, ယွၩ အ့ၪအဲၪပၧၩ ဎွ့ၩနီၪတၭ, ကြၨၭ လၧပအဲၪလိၬကွံၩလိၬပၥၭ ဆုၬဆုၬ ဆ့လီၫ.

12 No one has seen God at any time. If we love one another, God remains in us, and his love has been perfected in us.
12 ၦလၧအဒၪဘၪ ယွၩနီၪ အီၪနးဆိၭ နးဂၩအ့ၬ. ပအ့ၪအဲၪလိၬပၥၭ ဆုၬဆုၬတၭ, ယွၩ အီၪဂုးခၧၫ့ဝ့ၫ လၧပဖၧၩ့ တၭ, အဆၧအဲၪဆၧကွံၩ လၧၫ့ထၪ့ဎွ့ၩထၪ့ဝ့ၫ လၧပဖၧၩ့လီၫ.

13 By this we know that we remain in him and he in us, because he has given us of his Spirit.
13 ပၥ့ၪယၫ လၧပအီၪဂုးခၧၫ့ လၧအဖၧၩ့, ဒဲအဝ့ၫဒၪနီၪ အီၪလၧပဖၧၩ့ဆ့ လၧဆၧလမံၩ့ယီၩ အကၠီၩ့, အဂဲးဘဲၫယီၩ ယွၩ ဖ့ၪလၫ့ပၧၩ လၧအၥၭမုလီၫ.

14 We have seen and testify that the Father has sent the Son as the Savior of the world.
14 တၭ ပဒၪဘၪယူၭ, ဒဲပထိးပၥၭ လၧဖါ အၪ့မၧၫ့လၩ့ အဖိၪခွၫ, ဘဲၫၥိၭ အမိထိးထဲၩ့တၩ့ထဲၩ့ ၦဂၪ့ခိၪဖိၪၥံၪ လီၫ.

15 Whoever confesses that Jesus is the Son of God, God remains in him, and he in God.
15 ထီးဒၪ ၦလၧအအုၩ့လၩ့ လၧယ့ၫၡူၬမွဲ ယွၩအဖိၪခွၫ နီၪ, ယွၩ အီၪဂုးခၧၫ့ဝ့ၫ လၧအဖၧၩ့တၭ, အဝ့ၫဒၪနီၪ အီၪဂုးခၧၫ့ လၧယွၩ အဖၧၩ့ဆ့လီၫ.

16 We know and have believed the love which God has for us. God is love, and he who remains in love remains in God, and God remains in him.
16 ပၥ့ၪယၫယူၭ ဒဲပနဲၩယူၭ ယွၩအဆၧအဲၪ လၧပဂး အဂဲးအကၠီၪ့နီၪလီၫ. ယွၩမွဲ ဆၧအဲၪဆၧကွံၩတၭ, ၦလၧအအီၪဂုးခၧၫ့ဝ့ၫ လၧဆၧအဲၪဆၧကွံၩ အဖၧၩ့နီၪ မွဲအအီၪဂုးခၧၫ့ဝ့ၫ လၧယွၩအဖၧၩ့, ဒဲယွၩ အီၪလၧအဖၧၩ့ဆ့လီၫ.

17 In this love has been made perfect among us, that we may have boldness in the day of judgment, because as he is, even so are we in this world.
17 ဆၧအဲၪဆၧကွံၩ လၧၫ့ထၪ့ဎွ့ၩထၪ့ လၧပဖၧၩ့ လၧဆၧလမံၩ့ယီၩ အကၠီၩ့ ဘဲၫၥိၭ ပမိအီၪ လၧပၥၭဒူၩ လၧဆၧစ့ၩရၫ့ခွး အမုနံၩလီၫ. အဂဲးဘဲၫယီၩ ဘဲၫအဝ့ၫနီၪ အီၪဝ့ၫအၥိၭ, ပအီၪပဝ့ၫ လၧဂၪ့ခိၪချိၫ့ယီၩ ဘဲၫနီၪအၥိၭ လီၫ.

18 There is no fear in love; but perfect love casts out fear, because fear has punishment. He who fears is not made perfect in love.
18 ဆၧၥၭမဲၪၥၭဖျဲၩ့ အီၪဝ့ၫ လၧဆၧအဲၪဆၧကွံၩ အဖၧၩ့အ့ၬ. ဆၧအဲၪဆၧကွံၩ လၧအလၧၫ့အဎွ့ၩနီၪ နၫ့ထၪ့ခွံၬ ဆၧၥၭမဲၪၥၭဖျဲၩ့လီၫ. အဂဲးဘဲၫယီၩ ဆၧၥၭမဲၪၥၭဖျဲၩ့နီၪ အီၪလၧဆၧခိဆၧဝီၩ, ဒဲၦလၧအၥၭမဲၪဆၧနီၪ အဆၧအဲၪ လၧၫ့ထၪ့ဎွ့ၩထၪ့ဒံၭအ့ၬ.

19 We love him, because he first loved us.
19 ပဝ့ၫဒၪယီၩ ပအဲၪဆၧမွဲ လၧအဝ့ၫဒၪနီၪ အဲၪဆိၫပၧၩ အကၠီၩ့လီၫ.

20 If a man says, “I love God,” and hates his brother, he is a liar; for he who doesn’t love his brother whom he has seen, how can he love God whom he has not seen?
20 ၦလဂၩ အ့ၪစံၭဝ့ၫ, ယအဲၪ ယွၩနီၪတၭ, အ့ၪမ့ၬလဲၩ အထၧၫ့ဖုဝဲလဂၩနီၪ မွဲအချဲၩ့ဘျံၭချဲၩ့ဘျၪဆၧလီၫ. အဂဲးဘဲၫယီၩ ၦလၧအလအဲၪဘၪ အထၧၫ့ဖုဝဲ လၧအဒၪဘၪဝ့ၫနီၪ, မွဲအမိအဲၪ ယွၩ လၧအလဒၪဘၪဝ့ၫနီၪ မိၥ့ၪ ဘဲၫၥ့ၪလဲၪ.

21 This commandment we have from him, that he who loves God should also love his brother.
21 တၭ ဆၧမၪလူၬ လၧပန့ဘၪ လၧအဝ့ၫနီၪ မွဲ အယီၩ, ၦလၧအအဲၪယွၩနီၪ, မွဲအအဲၪ ထၧၫ့ဖုဝဲ ဆ့ ဆံၭ.

ၥ ယီဟၫ့ 1 John 5

1 Whoever believes that Jesus is the Christ is born of God. Whoever loves the Father also loves the child who is born of him.
1 ကယဲ ၦလၧအနဲၩ လၧယ့ၫၡူၬမွဲ ဎရံၬ လဂၩလါလါနီၪ ယွၩ ထၪ့ဖိၪ အဝ့ၫဒၪ တၭ, ကယဲ ၦလၧအအဲၪ ၦထၪ့ဖိၪဆၧ လဂၩနီၪ, မွဲအမိအဲၪ ၦလၧအဘၪ ဆၧထၪ့ဖိၪဝ့ၫဒၪဆ့လီၫ.

2 By this we know that we love the children of God, when we love God and keep his commandments.
2 လၧဆၧနီၪအကၠီၩ့ ထီးပအဲၪယွၩ, ဒဲထီးန့ ဖံၭထၬ အဆၧမၪလူၬလဖၪနီၪ, ပၥ့ၪယၫ လၧပအဲၪ ယွၩအဖိၪအလံၩလီၫ.

3 For this is the love of God, that we keep his commandments. His commandments are not grievous.
3 အဂဲးဘဲၫယီၩ ဆၧအဲၪယွၩ မွဲ အယီၩ, ပထီးန့ဖံၭထၬ ဆၧမၪလူၬလဖၪလီၫ. တၭ အဆၧမၪလူၬလဖၪနီၪ မွဲလကၪ လဂဲၩဘၪလီၫ.

4 For whatever is born of God overcomes the world. This is the victory that has overcome the world: your faith.
4 အဂဲးဘဲၫယီၩ ကယဲ ၦလၧယွၩ ထၪ့ဖိၪဝ့ၫ လဂၩဂၩနီၪ မၩနၧၩ့မၩစၪ ဂၪ့ခိၪ လီၫ. တၭ ဆၧမၩနၧၩ့မၩစၪ ဂၪ့ခိၪမွဲ အယီၩ ပဆၧနဲၩလီၫ.

5 Who is he who overcomes the world, but he who believes that Jesus is the Son of God?
5 အ့ၪလမွဲဘၪ ၦလၧအနဲၩ လၧယ့ၫၡူၬမွဲ ယွၩအဖိၪခွၫတၭ, မွဲပလၫ မၩနၧၩ့မၩစၪ ဂၪ့ခိၪ နီၪ လဂၩလဲၪ.

6 This is he who came by water and blood, Jesus Christ; not with the water only, but with the water and the blood. It is the Spirit who testifies, because the Spirit is the truth.
6 ၦလၧအဂဲၫဝ့ၫ လၧထံၫ ဒဲဆၧၥွံၪနီၪ, မွဲယ့ၫၡူၬ ဎရံၬ လီၫ. လမွဲဘၪန့ၫ လၧထံၫအဖၧၩ့, အ့ၪမွဲ လၧထံၫ ဒဲဆၧၥွံၪ အဖၧၩ့လီၫ. ၥၭမုနီၪမွဲ ဆၧလၧအထိးအၥၭလီၫ. အဂဲးဘဲၫယီၩ ၥၭမုနီၪမွဲ ဆၧမွဲဆၧတီၩလီၫ.

7 For there are three who testify :
7 အဂဲးဘဲၫယီၩ ဆၧၥၧၫ့မံၩ့ အီၪဝ့ၫ လၧအထိးအၥၭ, ၥၭမု, ဒဲထံၫ, ဒဲဆၧၥွံၪလီၫ.

8 the Spirit, the water, and the blood; and the three agree as one.
8 ဆၧၥၧၫ့မံၩ့နီၪ ထိးအၥၭ လမံၩ့ဎး လီၫ.

9 If we receive the witness of men, the witness of God is greater; for this is God’s testimony which he has testified concerning his Son.
9 ၦၡၩ အဆၧထိးအၥၭနီၪ, ပ အ့ၪဒိၭန့တၭ, ယွၩ အဆၧထိးအၥၭနီၪ မွဲအဒိၪနဲၪ့ အနီၪဒံၭလီၫ. အဂဲးဘဲၫယီၩ ဆၧနီၪမွဲ ယွၩအဆၧထိးအၥၭ လၧအဖိၪခွၫ အဂဲးအကၠီၪ့လီၫ.

10 He who believes in the Son of God has the testimony in himself. He who doesn’t believe God has made him a liar, because he has not believed in the testimony that God has given concerning his Son.
10 ၦလၧအနဲၩထဲၩ့ ယွၩအဖိၪခွၫနီၪ, အီၪလၧဆၧထိးအၥၭ လၧအနၫ့ဆါဒၪဝ့ၫ အဖၧၩ့ လီၫ. ၦလၧအလနဲၩဘၪ ယွၩနီၪ, မွဲအအီၪက့ၪဝ့ၫ လၧၦချဲၩ့ဘျံၭချဲၩ့ဘျၪဆၧလီၫ. အဂဲးဘဲၫယီၩ လနဲၩဘၪ ဆၧထိးအၥၭ လၧယွၩထိးအၥၭ လၧအဖိၪခွၫ အဂဲးအကၠီၪ့ လီၫ.

11 The testimony is this, that God gave to us eternal life, and this life is in his Son.
11 တၭ ဆၧထိးအၥၭယီၩ, ယွၩ ဖ့ၪလၫ့ပၧၩ လၧဆၧမၧၫ့ အဆိၩအကၠၪတၭ, ဆၧမၧၫ့နီၪ, အီၪဝ့ၫ လၧအဖိၪခွၫ အဖၧၩ့လီၫ.

12 He who has the Son has the life. He who doesn’t have God’s Son doesn’t have the life.
12 ၦအီၪလၧအဖိၪခွၫနီၪ, အီၪဝ့ၫ လၧဆၧမၧၫ့တၭ, ၦလၧအလအီၪဘၪ လၧယွၩ အဖိၪခွၫနီၪ, မွဲ လအီၪဘၪ လၧဆၧမၧၫ့လီၫ.

13 These things I have written to you who believe in the name of the Son of God, that you may know that you have eternal life, and that you may continue to believe in the name of the Son of God.
13 ဆၧယီၩလဖၪ ယကွ့ၭန့ယူၭ နၥံၪယူၭ, ဘဲၫၥိၭ နၥံၪ မိၥ့ၪယၫ လၧၦလၧအနဲၩယွၩ အဖိၪခွၫအမံၩ့ နၥံၪဝ့ၫယီၩ, နၥံၪ အီၪလၧဆၧမၧၫ့ အဆိၩအကၠၪ လီၫ.

14 This is the boldness which we have toward him, that, if we ask anything according to his will, he listens to us.
14 တၭ ပအီၪလၧပၥၭဒူၩ လၧအမ့ၬယၫမွဲ ဆၧယီၩ, ပ အ့ၪအၪ့ကံၩ့ဆၧ လမံၩ့ ထီးဒၪအၥၭတၭ, မွဲအခိၭနၪ ပလူလီၫ.

15 And if we know that he listens to us, whatever we ask, we know that we have the petitions which we have asked of him.
15 ထီးဒၪ ပအၪ့ကံၩ့ဆၧ လမံၩ့မံၩ့နီၪ, ပ အ့ၪၥ့ၪယၫ လၧအခိၭနၪ ပလူ တၭ, ဆၧအၪ့ကံၩ့ လၧပအၪ့ကံၩ့နီၪ ပၥ့ၪယၫ လၧပန့ဘၪလီၫ.

16 If anyone sees his brother sinning a sin not leading to death, he shall ask, and God will give him life for those who sin not leading to death. There is a sin leading to death. I don’t say that he should make a request concerning this.
16 ၦလဂၩဂၩ အ့ၪဒၪဘၪ အထၧၫ့ဖုဝဲ မၩ ဆၧဒဲၩဘၭ လၧအလဘၪဆဲၫ့ဘၪ လၧဆၧၥံၫ လမံၩ့မံၩ့တၭ, မွဲအမိဘၩဆိၪဖၪန့ အဂးတၭ, ၦလၧအမၩ ဆၧဒဲၩဘၭ လၧအလဘၪဆဲၫ့ဘၪ လၧဆၧၥံၫလဖၪနီၪ ဆၧမိဖ့ၪလၫ့ဝ့ၫ လၧဆၧမၧၫ့လီၫ. ဆၧဒဲၩဘၭ လၧအဘၪဆဲၫ့ လၧဆၧၥံၫနီၪ အီၪဝ့ၫလီၫ. ဘဲၫၥိၭ အမိအၪ့ကံၩ့ဆၧ လၧဆၧနီၪလမံၩ့ အဂး ယစံၭအ့ၬ.

17 All unrighteousness is sin, and there is a sin not leading to death.
17 ကယဲ ဆၧလတီၩလလီၩ့ဘၪ မွဲဆၧဒဲၩဘၭ လီၫ. တၭ ဆၧဒဲၩဘၭ လၧအလဘၪဆဲၫ့ဘၪ လၧဆၧၥံၫ အီၪဝ့ၫလီၫ.

18 We know that whoever is born of God doesn’t sin, but he who was born of God keeps himself, and the evil one doesn’t touch him.
18 ပၥ့ၪယၫ လၧကယဲ ၦလၧယွၩ ထၪ့ဖိၪဝ့ၫ လဂၩလါလါနီၪ, မွဲအလမၩဘၪ ဆၧဒဲၩဘၭ; အ့ၪမွဲ ၦလၧယွၩ ထၪ့ဖိၪဝ့ၫနီၪ, ခိၭ အၥၭဒၪဝ့ၫ တၭ, ၦအၧၩ့လဂၩနီၪ ထိၭဘၪဝ့ၫအ့ၬ.

19 We know that we are of God, and the whole world lies in the power of the evil one.
19 ပၥ့ၪယၫ လၧပဘၪဆဲၫ့ လၧယွၩနီၪ, ဒဲလၧဂၪ့ခိၪ ထီးအလူၬ အီၪလၧၦအၧၩ့ လဂၩဂၩ အဖၧၩ့ လီၫ.

20 We know that the Son of God has come, and has given us an understanding, that we know him who is true, and we are in him who is true, in his Son Jesus Christ. This is the true God, and eternal life.
20 ပၥ့ၪယၫ လၧယွၩအဖိၪခွၫ ဂဲၫဝ့ၫနီၪ, ဖ့ၪလၫ့ ပၥၭကိၪ့ၥ့ၪ ဘဲၫၥိၭ ပမိၥ့ၪယၫ ၦအတီၩ လဂၩ, တၭ ပ အီၪလၧၦတီၩလဂၩနီၪ အဖၧၩ့ ဒဲလၧအဖိၪခွၫ ယ့ၫၡူၬဎရံၬ အဖၧၩ့နီၪလီၫ. အဝ့ၫဒၪနီၪ မွဲယွၩ လၩ့ထံးလၩ့ဆ့ၭ ဒဲဆၧမၧၫ့ အဆိၩအကၠၪ လီၫ.

21 Little children, keep yourselves from idols.
21 ဖိၪဒံၩဖိၪၥၪၥံၪဧ့, ထီးလၩ့နၥံၪအၥၭ, ဂၭဎ့ၭခွံၬ ဆၧဂၩ့ဆၧဖၪ့နီၪ ဆံၭ. [အၩမံၩ့.]